wickkiey/tamil-wikipedia-chunked huggingface dataset:
# கானமயில்

**கானமயில்**, (*Ardeotis nigriceps*) இந்தியா, பாக்கிஸ்தானுக்கு உட்பட்ட உலர்ந்த புல்வெளி, வறண்ட புதர்க் காடுகளை வாழ்விடமாகக் கொண்ட பஸ்டார்ட்டாகும். இது நெருப்புக் கோழிகளைப் போல தடித்த கால்களோடு இருக்கும் ஒரு பெரிய பறவை ஆகும். இப்பறவையே உலகில் பறக்கக்கூடிய பறவைகளில் எடை மிகுந்த பறவை ஆகும். இந்தியத் துணைக்கண்டத்தின் வறண்ட சமவெளிகளில் ஒரு காலத்தில் மிகுதியாக வாழ்ந்த இப்பறவை, 2018 இல் 150 என்ற எண்ணிக்கையில் மட்டுமே உயிர்வாழ்வதாக மதிப்பிடப்பட்டுள்ளது (2011 இல் 250 பறவைகள் இருந்திதாக மதிப்பிடபட்ட நிலையில் அதில் இருந்து குறைந்துள்ளது). இந்த இனம் வேட்டையாடுதல் மற்றும் அதன் வாழ்விட சீரழிவால் அற்றுப்போகும் நிலையின் விளிம்புக்குத் தள்ளப்பட்டுள்ளது. இந்த பறவைகள் பெரும்பாலும் புல்வாய் வாழ்விடத்தை போன்ற வாழ்விடத்துடன் தொடர்புடையவை. இது இந்திய நாடாளுமன்றத்தால் இயற்றபட்ட 1972 வன உயிர் பாதுகாப்புச் சட்டத்தின் கீழ் பாதுகாக்கப்படுகிறது. இப்பறவை இராசத்தான் மாநிலப்பறவையாகும்.  
இந்தியாவின் பெரும்பாலான பகுதிகளில் வாழ்ந்த இப்பறவை தென்னிந்தியாவில் அற்றுப் போய்விட்டது. இதற்கு காரணம் இவற்றின் வாழிடமான இயற்கைப் புல்வெளிகளின் அழிவும் வேட்டையும் ஆகும். மேலும் இவை தரையில் இடும் முட்டைகளை தெருநாய்கள் உண்டுவிடுவதும் இவற்றின் இனப்பெருக்கத்துக்கு ஊறு செய்வதாக உள்ளது. 30 ஆண்டுகளுக்கு முன்னர் இந்தியாவில் 1500 முதல் 2000 என்ற எண்ணிக்கையில் இருந்த இப்பறவைகள் தற்போது 150 என்ற எண்ணிக்கை என்ற அளவில் குறைந்துவிட்டன.
# கானமயில்

## விளக்கம்

கானமயிலானது ஒரு மீட்டர் உயரம் கொண்ட ஒரு பெரிய தரைப் பறவையாகும். இதன் உச்சந்தலை கறுப்பு நிறத்திலும், நீண்ட வெள்ளைக் கழுத்துக் கொண்டதாகவும், சுமார் 15 கிலோவரை வளரக்கூடியதாகவும் இருக்கும். ஆண் பறவையின் உடலின் மேற்பகுதி பழுப்பு நிறத்தில் சிறு கருங்கோடுகளோடு காணப்படும். உடலின் கீழ்ப்பகுதி வெண்மையாக இருக்கும். கீழ் மார்பில் அகன்ற பெரிய கருப்பு வளையம் காணப்படும். பெண் ஆணைவிட உருவில் சிறியது. பெண்ணின் உடலின் மேற்பரப்பில் கருங்கோடுகள் மிகுந்தும் மார்பு, கழுத்துப் பகுதிகளில் வெண்மை நிறம் தூய்மையற்றதாக இருக்கும்.  
இந்தியாவில், பஞ்சாப், அரியானா, உத்தரப் பிரதேசம், மத்தியப் பிரதேசம், சத்தீசுகர், ஒடிசா, ஆந்திரப் பிரதேசம், இராசத்தான், குசராத்து, மகாராட்டிரம், கர்நாடகம், தமிழ்நாடு ஆகிய இடங்களில் இந்தப் பறவை வரலாற்று ரீதியாகக் காணப்பட்டது. இன்று கானமயில் ஆந்திரம், குசராத்து, கர்நாடகம், மகாராட்டிரம், மத்தியப் பிரதேசம், இராசத்தான் ஆகிய இடங்களில் தனிமைப்படுத்தப்பட்ட பகுதிகளுக்குள் மட்டுமே காணப்படுகிறது. ஆண்பறவைகள் பல பெண் பறவைகளை துணையாக கொண்டிருக்கும்.  
இவை பெரும்பாலும் வறண்ட மற்றும் அரை வறண்ட புல்வெளிகள், முள் புதர்கள் கொண்ட திறந்தவெளி, உயரமான புற்கள் கொண்ட பகுதிகளை வாழ்விடமாக கொள்ளக்கூடியவை. இவை பாசனப் பகுதிகளைத் தவிர்க்கின்றன.
இப்பறவை தரையில் முட்டையிடக்கூடியது.
# கானமயில்

## நடத்தையும் சூழலியலும்

கானமயில் ஒரு அனைத்துணி ஆகும். இவை தானியங்கள், பழங்கள் புழு பூச்சிகள், வண்டுகள் (குறிப்பாக மைலாப்ரிஸ் எஸ்பி.) பல்லிகள் போன்றவற்றை விரும்பி உண்கின்றன. பயிரிடப்பட்ட பகுதிகளுக்கு வந்து நிலக்கடலை, தினை, பருப்பு வகைகள் காய்கள் போன்ற பயிர்களை உண்ணும். தண்ணீர் கிடைத்தால் இவை குடிக்கும். அச்சுறுத்தலுக்கு உள்ளாகும்போது, கானமயில்கள் இளம் குஞ்சுகளை இறக்கையின் கீழ் சுமந்து செல்வதாகக் கூறப்படுகிறது. இளம் பறவைகள் அடிக்கடி தூசியில் குளிப்பது பதிவு செய்யப்பட்டுள்ளது.  
மார்ச் மற்றும் செப்டம்பர் மாதங்களுக்கு இடையில் இவை இனப்பெருக்கம் மேற்கொள்கின்றன. பெண் பறவை தரையில் குழியில் புல் புதர்கள் ஓரமாகப் புற்களால் மெத்தெனச் செய்து ஒரு முட்டை இடும். முட்டை ஆலிவ் நிறப் பழுப்பின்மேல் ஆழ்ந்த பழுப்புக் கறைகளைக் கொண்டதாக இருக்கும். முட்டையை அடைக்காத்தல், குஞ்சுகளை பராமரித்தலில் பெண் பறவைகள் மட்டுமே ஈடுபட்டுள்ளன. முட்டைகள் நாய்கள் போன்ற விலங்குகள் மற்றும் காகங்களால் அழிக்கப்படும் ஆபத்து உள்ளது.
# பேங்க் ஆஃப் அமெரிக்கா பிளாசா

**பேங்க் ஆஃப் அமெரிக்க பிளாசா** (Bank of America Plaza) அட்லான்டாவிலிருக்கும் வானளாவி ஆகும். இதன் முன்னாள் பெயர் "நேஷன்ஸ் பேங்க் கட்டிடம்" (NationsBank Building). 311.8 மீ (1,023 அடி) உயரமுடைய இக்கட்டிடம் உலகில் இருபத்தி நான்காம் மிக உயரமான கோபுரம் ஆகும். சிக்காகோவிலும், நியூயார்க் நகரத்திலும் இருக்கும் கோபுரங்கள் தவிர அமெரிக்காவில் மிகவும் உயரமான கோபுரம் ஆகும்.  
1991இல் கட்டுமானை தொடங்கப்பட்டு பதிநான்கு மாதங்களில் கட்டுமானம் முடிந்தது. அட்லான்டாவில் இரண்டு தொலைகாட்சி நிறுவனங்கள் இந்த கோபுரத்திலிருக்கும் அலைக்கம்பத்தைப் பயன்படுத்துகின்றன.
# உருசியாவின் கூட்டாட்சி அமைப்புகள்

**ரஷ்யாவின் கூட்டுக்குடியரசு** 83 ஆட்சிப்பிரிவுகளைக் கொண்டவை. இந்த 83 ஆட்சிப்பிரிவுகளில் ஒவ்வொரு ஆட்சிப்பிரிவிற்கும் சமமான உரிமைகள் உண்டு. ஒவ்வொரு ஆட்சிப்பிரிவில் இருந்தும் இரண்டு இரண்டு சார்பாளர்கள் வீதம் ரஷ்யக் கூட்டரசு மன்றத்தில் (ரஷ்ய நாடாளுமன்றத்தின் மேலவையில்) பங்கு கொள்வார்கள். ஆனால் இந்த ஆட்சிப்பிரிவின் தன்னாட்சித் தன்மைகளில் வேறுபாடுகள் உண்டு.
# உருசியாவின் கூட்டாட்சி அமைப்புகள்

## ரஷ்ய கூட்டரசின் ஆட்சிப்பிரிவுகளின் வகைகள்

கூட்டரசின் ஒவ்வொரு ஆட்சிப்பிரிவும் கீழ்க்கண்ட பிரிவு வகைகளின் ஏதேனும் ஒரு வகைப் பிரிவில் அடங்கும்:
| <div></div> | **21&nbsp;உட்குடியரசுகள்** (, ஒருமை. ; *respubliki*, ஒருமை. *respublika*)—ஒவ்வொரு உட்குடியரசும் தன்னாட்சியுடையது. ஒவ்வொன்றுக்கும் ஒரு அரசியல் சட்டம், நாடாளுமன்றம், உட்குடியரசுத் தலைவர் உண்டு. வெளிநாட்டு உறவுகள் முதலிவற்றிற்கு ரஷ்ய கூட்டரசு பொறுப்பேற்கும். இக்குடியரசுகள் பெரும்பாலும் ஒவ்வொரு குறிப்பிட்ட இனங்களின் தாய்நிலங்களாகக் கருதப்படுகின்றன. |  |
| --- | --- | --- |
| <div></div> | **46&nbsp;ஓப்லாஸ்துகள்** (**மாநிலங்கள்**) (, ஒருமை. ; *ஓப்லாஸ்தி*, ஒருமை *ஓப்லாஸ்து*)— இது பொதுவாகவும் பரவலாகவும் காணப்படும் ஆட்சிப்பிரிவு வகை. இவ் ஆட்சிப்பிரிவுக்கு ரஷ்ய கூட்டரசில் இருந்து அமர்த்தப்படும் ஆளுநர் ஒருவரும், இப்பகுதியில் இருந்து தேர்ந்தெடுக்கப்பட்ட உறுப்பினர்களும் கொண்ட சட்டமன்றம் உண்டு. இந்த ஆட்சிப் பிரிவில் உள்ள மிகப்பெரிய நகரத்தின் பெயரால் பெரும்பாலும் இந்த ஓப்லாஸ்து அழைக்கப்படும். |  |
| <div></div> | **9&nbsp;கிராய்கள்** (**ஆட்சிப்பகுதிகள்**) (, ஒருமை. ; *கிரயா* (kraya), ஒருமை. *கிராய்* (krai)—இது பெரும்பாலும் ஓப்லாஸ்து போன்றதே. இவை ஒரு காலத்தில் எல்லைப்பகுதிகள் என்று கருதியதால் ஆட்சிப்பகுதிகள் (territories) என்று அழைக்கப்பட்டன. |  |
| <div></div> | **1&nbsp;தன்னாட்சி ஓப்லஸ்து** (தன்னாட்சி மாநிலம்) (; ( யூத தன்னாட்சி ஓப்லாஸ்து) |  |
| <div></div> | **4&nbsp;தன்னாட்சி ஓக்குருகுகள்** (okrugs) (தன்னாட்சி மாவட்டங்கள்) (, ஒருமை. ; *avtonomnyye okruga*, ஒருமை. *avtonomny okrug*)—ஓப்லாஸ்துகளைவிட அதிக தன்னாட்சி உரிமைகள் கொண்டவை ஆனால் குடியரசுகளை விட குறைவான தன்னாட்சி உரிமைகள் கொண்டவை. பெரும்பாலும் பெரும்பான்மையும் ஓரின மக்கள் கொண்டதாக இருக்கும். |  |
| <div></div> | **2&nbsp;கூட்டரசின் நேரடி நகரங்கள்** (கூட்டரசின் நேரடி ஆட்சியில் இயங்கும் நகரங்கள்) (, ஒருமை. ; *ஃவெடரால்ன்யெ 'கொரோடா* (federalnyye goroda), ஒருமை. *ஃவெடர்லால்னி 'கோரோ'ட்* (federalny gorod)—தனி ஆட்சிப்பகுதிகளாக இயங்கும் பெரிய நகரங்கள். | } |
# மாவியம்

**மாவியம்** அல்லது **செல்லுலோசு **(*cellulose*) என்பது ஒரு என்னும் வேதி வாய்பாடு கொண்ட கரிமச் சேர்மம் ஆகும். ஒவ்வொரு குழுவான ஆறு கரிம அணுக்களுக்கும், 10 ஐதரச அணுக்களும் 5 ஆக்சிச அணுக்களும் இணைப்பு கொண்ட நெடுந்தொடர் கரிமச்சேர்மம். அது பல நூற்றில் இருந்து ஒன்பதாயிரத்திற்கும் மேற்பட்ட எளிய இனியமாகிய <small>D</small>-குளுக்கோசு அலகுகளை நீண்ட சங்கிலியாக இணைத்த பல்லினியம் அல்லது பாலிசாக்கரைடு என்னும் வகையைச் சேர்ந்த ஒரு சேர்மம்.  
மாவியம், பசும் தாவரங்களின் செல்களின் சுவற்றுக்கும், ஆல்கி (algae) என்னும் பாசிவகை போன்றவற்றிற்கும் முதன்மையான கட்டமைப்புப் பொருளாகப் பயன்படும். சில வகை கோலுரு நுண்ணுயிர் (பாக்டீரியாக்கள்) மாவியத்தைச் சுரந்து உயிரிப்படிவங்கள் (biofilms) உருவாகக் காரணமாக இருக்கும். மாவியமே உலகில் மிகவும் பரவலாகக் காணப்படும் கரிமச்சேர்மம் ஆகும். தாவரப்பொருட்களில் ஏறத்தாழ 33 விழுக்காடு மாவியத்தால் ஆனதே. காட்டாக, பஞ்சிலே 90%க்கு மேலேயும் மரக்கட்டையிலே 50%க்கு மேலேயும் மாவியத்தால் ஆனது.  
தொழிலகப் பயன்பாட்டுக்கு, மாவியம் பெரும்பாலும் மரக்கூழில் (pulp) இருந்தும் பஞ்சில் இருந்துமே எடுக்கப்படுகிறது. முதன்மையாக அட்டைகளும், காகிதங்களும் செய்ய மாவியம் உதவுகிறது. சிறிதளவு பிற பொருட்கள் செய்யவும் இது பயன்படும் (cellophane, rayon,etc).  
சில மிருகங்களும், கரையான் போன்ற பூச்சிகளும் மாவியத்தைச் செரிக்க வல்லன. அவற்றின் குடல்களில் வாழும் பிற நுண்ணுயிரிகள் இவற்றைச் செரிக்க உதவும். மனிதர்களுக்கு மாவியத்தை உண்டால் செரிக்காது. அதன் காரணமாகவே உணவுமுறை நார்ச்சத்து என்று இது வழங்கப் படும். நீர்விரும்பு தன்மையாலும் செரிக்காமல் இருப்பதாலும் மலச்சிக்கலை எதிர்க்க இது பெரிதும் உதவும்.  
மாவியத்தில் இருந்து மாவிய எத்தனால் என்னும் எரிபொருளும் செய்யப்படும்.
# 1431

__NOTOC__
**1431** (**MCDXXXI**) பழைய ஜூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டாகும்.
# 1431

## நிகழ்வுகள்

- ஜனவரி 3 - பிரெஞ்சு வீராங்கனை 19 வயது ஜோன் ஒஃப் ஆர்க் கைது செய்யப்பட்டு பியேர் கவுச்சோன் ஆயரிடம் ஒப்படைக்கப்பட்டாள்.
- ஜனவரி 9 - ஜோன் ஒஃப் ஆர்க் மீதான முன் விசாரணைகள் ஆங்கிலேயர்களைப் பெரும்பான்மையாகக் கொண்ட நீதிமன்றத்தில் ஆரம்பமானது.
- மார்ச் 3 - திருத்தந்தை யூஜீன் நான்கு ஐந்தாம் மார்ட்டினைத் தொடர்ந்து 207வது திருத்தந்தை ஆனார்.
- மார்ச் 26 - பிரெஞ்சு வீராங்கனை 19 வயது ஜோன் ஒஃப் ஆர்க் மீதான முன் விசாரணைகள் ஆரம்பமானது.
- மே 30 - ஜோன் ஒஃப் ஆர்க் ஆங்கிலேயர்களைப் பெரும்பான்மையாகக் கொண்ட நீதிமன்றத்தினால் உயிருடன் தீயிடப்பட்டுக் கொலை செய்யப்பட்டாள்.
- டிசம்பர் 16 - இங்கிலாந்தின் ஆறாம் ஹென்றி பிரான்ஸ் மன்னனாக பாரிசில் முடிசூடினான்.
# 1431

## பிறப்புகள்

- ஜனவரி 1 - திருத்தந்தை அலெக்ஸ்சாண்டர் ஆறு (இ. 1503)
# 1431

## இறப்புகள்

- மே 30 - ஜோன் ஒஃப் ஆர்க் (பி. 1412)
- ஜனவரி 25 - சார்லஸ் இரண்டு, லொரெயின் டியூக் (பி. 1364)
- பெப்ரவரி 20 - ஐந்தாம் மார்ட்டின் (பி. 1368)
# 1430கள்

**1430கள்** (*1430s*) என்றழைக்கப்படும் பத்தாண்டு காலம் கிபி 1430ஆம் ஆண்டு துவங்கி 1439-இல் முடிவடைந்தது.
# 1430கள்

## நிகழ்வுகள்

- 1431 - ஜோன் ஒஃப் ஆர்க் ஆங்கிலேயர்களைப் பெரும்பான்மையாகக் கொண்ட நீதிமன்றத்தினால் உயிருடன் தீயிடப்பட்டுக் கொலை செய்யப்பட்டாள்.
- 1431 - இங்கிலாந்தின் ஆறாம் ஹென்றி பிரான்ஸ் மன்னனாக பாரிசில் முடிசூடினான்.
- 1434 - போர்த்துக்கீச வணிகர் தமது முதலாவது தொகுதி ஆப்பிரிக்க அடிமைகளை லிசுபனுக்குக் கொண்டு வந்தார்கள்.
- 1436 - குட்டன்பேர்க் அச்சியந்திரத்தில் பணியாற்றத் தொடங்கினார்.
- 1437 - எடின்பரோ ஸ்கொட்லாந்தின் தலைநகரமாக்கப்பட்டது.
# 1430கள்

## நிகழ்வுகள்

### சனவரி- திசம்பர்

- சனவரி 1- இலியாசு தனது தந்தைக்குப் பிறகு மோல்தவாவின் இளவரசரானார்.
# 1430கள்

## அரசியல்

வின் வரைபடம்]]
# சத்திய சாயி பாபா

**சத்திய சாயி பாபா** அல்லது **சத்ய சாய் பாபா** (பிறப்பு **சத்தியநாராயண ராயூ**; 23 நவம்பர் 192624 ஏப்ரல் 2011) ஒரு இந்திய ஆன்மீக குரு. பதினான்கு வயதில், அவர் சீரடி சாயி பாபாவின் மறு அவதாரம் என்று கூறி, பக்தர்களை ஏற்றுக் கொள்வதற்காக வீட்டை விட்டு வெளியேறினார்.  
சாயி பாபாவின் விசுவாசிகள் அவருக்கு *விபூதி* (புனித சாம்பல்), மோதிரங்கள், கழுத்தணிகள் மற்றும் கைக்கடிகாரங்கள் போன்ற சிறிய பொருட்களை உருவாக்கும் அற்புதங்கள் மற்றும் அற்புதக் குணமளிப்புகள், உயிர்த்தெழுதல்கள், தெளிவுத்திறன் போன்றவற்றை நிகழ்த்தியதாக கூறப்படுகிறது. அவருடைய பக்தர்கள் அவை அவருடைய தெய்வீகத்தின் அடையாளங்கள் என்று நம்புகிறார்கள், அதே சமயம் சில தனிநபர்கள் அவருடைய செயல்கள் கையின் சாமர்த்தியத்தை அடிப்படையாகக் கொண்டவை அல்லது இயற்கைக்கு அப்பாற்பட்ட பிற விளக்கங்களைக் கொண்டிருந்தன என்று முடிவு செய்தனர்.  
1972 இல், சத்ய சாய் பாபா ஸ்ரீ சத்ய சாய் மத்திய அறக்கட்டளையை நிறுவினார். அதன் குறிக்கோள் "ஆன்மீக முன்னேற்றத்திற்கான ஒரு வழிமுறையாக அதன் உறுப்பினர்களுக்கு சேவை நடவடிக்கைகளை மேற்கொள்ள உதவுகிறது". இந்த அமைப்பின் மூலம், சத்ய சாய் பாபா இலவச உயர் சிறப்பு மருத்துவமனைகள் மற்றும் பொது மருத்துவமனைகள், சிகிச்சையங்கள், குடிநீர் திட்டங்கள், ஒரு பல்கலைக்கழகம், அரங்குகள், ஆசிரமங்கள் மற்றும் பள்ளிகள் ஆகியவற்றை நிறுவினார்.
# சத்திய சாயி பாபா

## சுயசரிதை

### ஆரம்ப கால வாழ்க்கை

சத்ய சாய் பாபாவின் ஆரம்பகால வாழ்க்கையைப் பற்றி அறியப்பட்ட அனைத்தும், அவரைச் சுற்றி வளர்ந்த மற்றும் அவரது பக்தர்களுக்கு சிறப்புப் பொருளைக் கொண்ட கதைகள். அவர்களால் அவை பாபாவின் தெய்வீக இயல்புக்கு சான்றாகக் கருதப்படுகின்றன. இந்த ஆதாரங்களின்படி, சத்தியநாராயண ராயூ 1926 ஆம் ஆண்டு நவம்பர் 23 ஆம் தேதி, மீசரகண்ட ஈஸ்வரம்மா மற்றும் ரத்னாகரம் பெத்தவெங்கட் ராயூ ஆகியோருக்கு, பிரித்தானியாவின் இந்தியப் பேரரசின் சென்னை மாகாணத்தில் உள்ள புட்டபர்த்தி கிராமத்தில் (இன்றைய ஆந்திரப் பிரதேசம், இந்தியா) பிறந்தார். அவருடைய தாய் ஈஸ்வரம்மாவால் அவரது பிறப்பு ஒரு அதிசயமான கருத்தரிப்பாக கூறப்பட்டது. சத்ய சாய் பாபாவின் உடன்பிறந்தவர்களில் அண்ணன் ரத்னாகரம் சேஷம ராயூ (1911-85), மூத்த சகோதரிகள் வெங்கம்மா (1918-93) மற்றும் பர்வதம்மா (1920-98), மற்றும் தம்பி ஜானகிராமையா (1931-2003) ஆகியோர் அடங்குவர்.  
ஒரு குழந்தையாக, சத்யா "வழக்கத்திற்கு மாறான புத்திசாலி" மற்றும் தொண்டு புரிபவர் என்று விவரிக்கப்பட்டார். இருப்பினும் அவருக்கு கல்வியில் நாட்டம் இல்லை, ஏனெனில் அவரது ஆர்வங்கள் அதிக ஆன்மீக இயல்புடையவை யாக இருந்தன. அவர் பக்தி இசை, நடனம் மற்றும் நாடகம் ஆகியவற்றில் அசாதாரணமான திறமை பெற்றிருந்தார்.
# சத்திய சாயி பாபா

## சுயசரிதை

### பிரகடனம்

 மறு அவதாரம் என்று அறிவித்தார்.]]
1940 ஆம் ஆண்டு மார்ச் 8 ஆம் தேதி, புட்டபர்த்திக்கு அருகிலுள்ள உரவகொண்டா என்ற சிறிய நகரத்தில் தனது அண்ணன் சேசம ராயூவுடன் வசிக்கும் போது, 14 வயது சத்யாவுக்கு தேள் கொட்டியதாகக் கூறப்படுகிறது. அவர் பல மணிநேரங்களுக்கு சுயநினைவை இழந்தார். மேலும் அடுத்த சில நாட்களில் அவரது நடத்தையில் குறிப்பிடத்தக்க மாற்றம் ஏற்பட்டது. "சிரிப்பு மற்றும் அழுகையின் அறிகுறிகள், பேச்சுத்திறன் மற்றும் மௌனத்தின் அறிகுறிகள்" இருந்தன. பின்னர் அவர் சமசுகிருத வசனங்களைப் பாடத் தொடங்கினார், அதில் அவருக்கு முன் அறிவு இல்லை என்று கூறப்படுகிறது. அவரது நடத்தை பிரமை என்று மருத்துவர்கள் முடிவு செய்தனர். தற்போதைய ஆசிரமமான பிரசாந்தி நிலையத்தின் கட்டுமானம் 1948 இல் தொடங்கி 1950 இல் நிறைவடைந்தது. அவர் தனது மாய சக்திகள் மற்றும் குணப்படுத்தும் திறனுக்காக புகழ் பெற்றார். 1957-ல் சாயி பாபா வட இந்தியக் கோயில்களுக்கு சென்றார்.
# சத்திய சாயி பாபா

## சுயசரிதை

### மறுபிறவி கணிப்பு

1963 ஆம் ஆண்டில், சாயி பாபா பக்கவாதம் மற்றும் நான்கு கடுமையான மாரடைப்புகளால் பாதிக்கப்பட்டார், அது அவரை ஒரு பக்கம் முடக்கியது. பிரசாந்தி நிலையத்தில் திரண்டிருந்த ஆயிரக்கணக்கான மக்கள் அவர் குணமடைய பிரார்த்தனை செய்தார். பின்னர் அவர்கள் முன்னிலையில் அவர் குணமடைந்தார். குணமடைந்த பிறகு, சாயி பாபா அடுத்த நாள் கர்நாடகாவில் *பிரேம சாயி பாபா* என்ற அவதாரமாக மறுபிறவி எடுப்பதாக அறிவித்தார். அவர் கூறினார், "நான் சிவசக்தி, பாரத்துவாசரின் கோத்திரத்தில் (பரம்பரையில்) பிறந்தேன், அந்த முனிவர் சிவன் மற்றும் சக்தியிடமிருந்து பெற்ற வரத்தின்படி, அந்த முனிவரின் கோத்திரத்தில் சீரடியின் சாயி பாபாவாக சிவன் பிறந்தார்; சிவன் மற்றும் சக்தி அவதாரமாக நான் உள்ளேன்; கர்நாடக மாநிலத்தின் மாண்டியா மாவட்டத்தில் சக்தி மட்டும் மூன்றாவது சாயியாக (பிரேம சாயி பாபா) அவதாரம் எடுப்பார். 29 சூன் 1968 அன்று, சாயி பாபா கென்யா மற்றும் உகாண்டாவிற்கு தனது ஒரே வெளிநாட்டுப் பயணத்தை மேற்கொண்டார்.
# சத்திய சாயி பாபா

## சுயசரிதை

### பின் வரும் வருடங்கள்

1968 இல், அவர் மும்பையில் தர்மசேத்திரம் அல்லது சத்யம் மந்திரை நிறுவினார். 1973ல் ஐதராபாத்தில் சிவம் மந்திரை நிறுவினார். 1981 சனவரி 19 அன்று சென்னையில் சுந்தரம் மந்திரை திறந்து வைத்தார். 1993 ஆம் ஆண்டு நடந்த ஒரு சம்பவத்தில், நான்கு ஊடுருவல்காரர்கள் கத்திகளுடன் அவரது படுக்கையறைக்குள் நுழைந்தனர். சாயி பாபா காயமின்றி தப்பினார். ஆனால் கைகலப்பின் போது, ஊடுருவியவர்களும் பாபாவின் உதவியாளர்கள் இருவரும் கொல்லப்பட்டனர். 2003 ஆம் ஆண்டு, நின்றிருந்த ஒரு மாணவர் நழுவி அவர் மீது விழுந்ததில் சாயி பாபாவின் இடுப்பு எலும்பு முறிந்தது. அதன் பிறகு அவர் காரில் இருந்தோ அல்லது நாற்காலியில் இருந்தோ தரிசனம் செய்தார். 2004 க்குப் பிறகு, சாய்பாபா சக்கர நாற்காலியைப் பயன்படுத்தினார் மற்றும் குறைவான பொதுத் தோற்றங்களைத் தொடங்கினார்.
# சத்திய சாயி பாபா

## அங்கீகாரம்

23 நவம்பர் 1999 அன்று, இந்திய அரசின் அஞ்சல் துறை, கிராமப்புற மக்களுக்கு பாதுகாப்பான குடிநீர் வழங்குவதில் சாயி பாபா ஆற்றிய சேவையைப் பாராட்டி அஞ்சல் தலை மற்றும் அஞ்சல் அட்டையை வெளியிட்டது. நவம்பர் 2013 இல் அவரது 88வது பிறந்தநாளை முன்னிட்டு மற்றொரு நினைவு தபால் தலை வெளியிடப்பட்டது.  
ஜனவரி 2007 இல், சென்னை நேரு ஸ்டேடியத்தில் சென்னை குடிமக்கள் ஏற்பாடு செய்திருந்த,&nbsp;ஆந்திராவில் உள்ள கிருஷ்ணா நதியில் இருந்து சென்னை நகருக்கு தண்ணீர் கொண்டு வந்த திட்டத்தை செயல்படுத்தியதற்காக சாய்பாபாவிற்கு நன்றி தெரிவிக்கும் நிகழ்ச்சி நடைபெற்றது. விழாவில் நான்கு முதல்வர்<nowiki/>கள் கலந்து கொண்டனர்.
# சத்திய சாயி பாபா

## ஆசிரமங்கள்

சத்திய சாயி பாபா பிறந்து வாழ்ந்த புட்டபர்த்தி, முதலில் ஆந்திராவில் உள்ள ஒரு சிறிய, தொலைதூர கிராமமாக இருந்தது. இப்போது ஒரு விரிவான பல்கலைக்கழக வளாகம், ஒரு சிறப்பு மருத்துவமனை மற்றும் இரண்டு அருங்காட்சியகங்கள் உள்ளன: *சனாதன சம்ஸ்க்ருதி* அல்லது *நித்திய பாரம்பரிய அருங்காட்சியகம்,* சில சமயங்களில் அனைத்து மதங்களின் அருங்காட்சியகம் என்று அழைக்கப்படுகிறது, மேலும் சாய்பாபாவின் வாழ்க்கை மற்றும் போதனைகளுக்கு பிரத்தியேகமாக அர்ப்பணிக்கப்பட்ட *சைதன்ய ஜோதி*, அதன் கட்டிடக்கலை வடிவமைப்பிற்காக பல சர்வதேச விருதுகளை வென்றுள்ளது. ஒரு கோளரங்கம், ஒரு ரயில் நிலையம், ஒரு மலை காட்சி அரங்கம், ஒரு நிர்வாக கட்டிடம், ஒரு விமான நிலையம், ஒரு உள் விளையாட்டு அரங்கம் மற்றும் பலவும் உள்ளன. முன்னாள் குடியரசுத் தலைவர் அப்துல் கலாம், முன்னாள் பிரதமர் வாஜ்பாய், ஆந்திரப் பிரதேச முன்னாள் முதல்வர் ரோசய்யா மற்றும் கர்நாடக முதல்வர் எடியூரப்பா போன்ற இந்திய அரசியல்வாதிகள் புட்டபர்த்தியில் உள்ள ஆசிரமத்தில் அதிகாரப்பூர்வ விருந்தினர்களாக வந்துள்ளனர். இந்தியா மற்றும் 180 நாடுகளைச் சேர்ந்த 13,000 பிரதிநிதிகள் உட்பட, ஒரு மில்லியனுக்கும் அதிகமான மக்கள் சாய்பாபாவின் 80வது பிறந்தநாள் விழாவில் கலந்துகொண்டதாகத் தெரிவிக்கப்பட்டது.  
சாயி பாபா புட்டபர்த்தியில் உள்ள அவரது முக்கிய ஆசிரமமான *பிரசாந்தி நிலையத்தில்* (உயர்ந்த அமைதியின் இருப்பிடம்) அதிக நேரம் வசித்து வந்தார். கோடையில் அவர் பெங்களூரின் புறநகரில் உள்ள ஒயிட்ஃபீல்ட் என்ற ஊரில் உள்ள காடுகோடியில் உள்ள தனது மற்ற ஆசிரமமான *பிருந்தாவனுக்கு* அடிக்கடி புறப்பட்டுச் சென்றார். எப்போதாவது கொடைக்கானலில் உள்ள தனது சாய் ஸ்ருதி ஆசிரமத்திற்கு சென்று வந்தார்.
# சத்திய சாயி பாபா

## ஆன்மீகச் போதனை

மக்களின் மனங்களில் சேவை அல்லது தொண்டு எண்ணங்களை வளர்ப்பதற்காக அவரின் நிறுவனங்கள் ஆன்மிகச் செயல்பாடுகளில் ஈடுபடுகின்றன. அனைத்து மதக் கொண்டாட்டங்களையும் அதன் உட்கருத்தை உணர்ந்து கொண்டாடுவது, பசனை எனப்படும் போற்றிசை, நகர சங்கீர்த்தனம்,மதங்களின் உண்மைத் தத்துவத்தைப் புரிந்து கொள்ள ஆன்மீக வாசகர் வட்டம் என்கின்ற ஆய்வுவட்டம் போன்றவை நடைபெறுகின்றன தனது ஆன்மீகச் சேவைகளினிடையேயும் அவர் சமயசார்பற்ற முறையில் செயலாற்றி வந்தார். அயோத்தி சிக்கல், 1990-களில் தீவிரமாக இருந்தபோது, இந்துத்துவ அரசியல்வாதிகளின் ஆதரவு வேண்டுகோள்களை நிராகரித்து நடுநிலை காத்தார். பல கிறித்தவர்களையும், இசுலாமியரையும் தனது பற்றாளர்களாகக் கொண்டிருந்தவேளையிலும், தங்கள் சமயத்தையும் நம்பிக்கைகளையும் மாற்றிகொள்ள வேண்டியதில்லை என்றார்..
# சத்திய சாயி பாபா

## குற்றச்சாட்டுகள்

பல ஆண்டுகளாக சாயி பாபா மீதான அவரது விமர்சகர்கள் மீதான குற்றச்சாட்டுகளில் கையாடல், பாலியல் துஷ்பிரயோகம், பணமோசடி, சேவைத் திட்டங்களின் செயல்திறனில் மோசடி மற்றும் கொலை ஆகியவை அடங்கும். இவரின் 30 ஆண்டு காலச் சர்ச்சைகள் குறித்தான உண்மைகளைப் பிரித்தானிய வானொலிச் சேவையகம் பிபிசி தொகுத்து வெளியிட்டது. அமெரிக்கத் தூதரகம் இவர் மீதான பாலியல் குற்றச்சாட்டு உறுதிபடுத்தப்படாதது எனினும், அவர் மீது பாலியல் தொடர்பான குற்றச்சாட்டுகள் இருப்பதால் தன்னுடைய நாட்டினர் ஆந்திரப் பிரதேசத்தில் உள்ள சாய்பாபாவைச் சந்திப்பது குறித்து எச்சரிக்கை விடுத்தது  
ஏப்ரல் 1976 இல், பெங்களூரு பல்கலைக்கழகத்தின் துணைவேந்தர் நரசிம்மய்யா "அற்புதங்கள் மற்றும் பிற மூடநம்பிக்கைகளை பகுத்தறிவு மற்றும் அறிவியல் பூர்வமாக ஆய்வு செய்ய" ஒரு குழுவை நிறுவி தலைமை தாங்கினார். நரசிம்மய்யா சாயிபாபாவிற்கு மூன்று பரவலாக விளம்பரப்படுத்தப்பட்ட கடிதங்களை எழுதினார். ஆன்மீகப் பிரச்சினைகளுக்கு அறிவியல் அணுகுமுறை முறையற்றது என்று உணர்ந்ததால், நரசிம்மய்யாவின் சவாலை தாம் புறக்கணித்ததாகக் கூறிய சாயி பாபா, "அறிவியல் மனித உணர்வுகளுக்குச் சொந்தமான விஷயங்களில் மட்டுமே விசாரணையை மட்டுப்படுத்த வேண்டும், ஆன்மீகம் புலன்களைக் கடக்கிறது. நீங்கள் புரிந்து கொள்ள விரும்பினால். ஆன்மீக சக்தியின் தன்மையை நீங்கள் ஆன்மீகத்தின் பாதையில் மட்டுமே செய்ய முடியும், அறிவியலால் அல்ல. அறிவியலால் அவிழ்க்க முடிந்தது என்பது பிரபஞ்ச நிகழ்வுகளின் ஒரு பகுதியை மட்டுமே..." என்று கூறினார்.  
சத்ய சாயி பாபா தவறான நடத்தை குற்றச்சாட்டுகளை நிராகரித்தார். டிசம்பர் 2000 இல் அவர் நடத்திய ஒரு உரையில், அவர் தன்னை இயேசுவுடனும், அவரைக் கண்டித்தவர்களை யூதாசுடனும் ஒப்பிட்டு, அவர்கள் பொறாமையால் தூண்டப்பட்டதாகக் கூறினார். அவரது ஆதரவாளர்களும் அவரைப் பகிரங்கமாக ஆதரித்தனர்.  
டிசம்பர் 2001 இல், பிரதம மந்திரி அடல் பிஹாரி வாஜ்பாய், தலைமை நீதிபதிகள் பி.என்.பகவதி மற்றும் ரங்கநாத் மிஸ்ரா, மற்றும் நாடாளுமன்ற உறுப்பினர்கள் மற்றும் நஜ்மா ஹெப்துல்லா ஆகியோர் "காட்டுத்தனமான, பொறுப்பற்ற மற்றும் இட்டுக்கட்டப்பட்ட குற்றச்சாட்டுகளால் ஆழ்ந்த வேதனையும் வேதனையும் அடைந்துள்ளனர்" என்று ஒரு திறந்த கடிதத்தில் தெரிவித்தனர். அவரை "அன்பின் உருவகம் மற்றும் மனிதகுலத்திற்கு தன்னலமற்ற சேவை" என்று அழைத்தார்.
# நோய் எதிர்ப்பாற்றல் முறைமை

யினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)]]
**நோய் எதிர்ப்பாற்றல்** (Immune system) என்பது, நோய்களை உருவாக்கும் நுண்ணுயிரிகள் முதலானவற்றை அடையாளம் கண்டு அழிப்பதன் மூலம் நோய்களிலிருந்து உயிரினங்களைப் பாதுகாப்பதற்காக அவற்றின் உடலில் அமைந்த பொறிமுறைகளின் தொகுதி ஆகும். இத் தொகுதி, வைரசுகள் முதல் ஒட்டுண்ணிப் புழுக்கள் வரையிலான நோய்க்காரணிகளைக் கண்டுபிடிக்கின்றது. இத் தொகுதி முறையாகச் செயற்படுவதற்கு உயிரினங்களின் சொந்த ஆரோக்கியமான உயிரணுக்கள் அல்லது கலங்கள், திசுக்கள் (tissue) என்பவற்றிலிருந்து முன் சொன்ன நோய்க்காரணிகளைப் பிரித்தறிய வேண்டியுள்ளது. நோயுண்டாக்கும் நுண்ணுயிரிகள் உயிரினங்களில் தொற்றிக்கொள்வதற்குப் புதுப்புது வழிகளை உருவாக்கிக் கொள்வதனால் இவ்வாறு கண்டறிதல் மிகவும் சிக்கலானது ஆகும்.  
இவ்வாறான சவால்களிலிருந்து தப்புவதற்காகப் பலவகையான பொறிமுறைகள் உள்ளன. ஒரு கலத்தினாலான பக்டீரியா போன்ற உயிரினங்களில் கூட வைரசுத் தொற்றுக்களில் இருந்து காத்துக் கொள்வதற்கான நொதியத் (enzyme) தொகுதிகள் காணப்படுகின்றன. வேறு அடிப்படையான நோய் எதிர்ப்பு முறைமைகள் தொல்பழங்கால மெய்க்கருவுயிரிகளில் உருவாகி அவற்றின் வழிவந்தவைகளான தாவரங்கள், மீன்கள், ஊர்வன, பூச்சிகள் என்பவற்றில் இன்றும் உள்ளன. இப் பொறிமுறைகள், டிபென்சின்கள் எனப்படும் நுண்ணுயிர் எதிர்ப்புப் பெப்டைட்டுகள், பகோசைட்டோசிசுகள் மற்றும் துணை முறைமைகளை உள்ளடக்குகின்றன.  
மனிதன் போன்ற முள்ளந்தண்டு விலங்குகளில் இந்த நோய் எதிர்ப்பாற்றல் முறைமையானது மிகவும் முன்னேற்றமடைந்த எதிர்ப்பு அல்லது பாதுகாப்பு பொறிமுறைகளைக் கொண்டிருக்கும். இந்த பொறிமுறையானது பல்வேறு வகையான புரத மூலக் கூறுகள், உயிரணுக்கள், இழையங்கள், உறுப்புகளுக்கு இடையிலான இயக்க நிலையிலுள்ள வலைப் பின்னலை உள்ளடக்கியதாகும். இதனால் மனிதனிலுள்ள சிக்கலான எதிர்ப்பு விளைவானது, நீண்டகால தொடர் பயன்பாட்டால், குறிப்பிட்ட நோய்க்காரணிகளை இலகுவாக இனங்காணக்கூடிய வகையில் அமைந்திருக்கிறது. இது எதிர்ப்பு திறனை நினைவில் கொள்ளக் கூடிய ‘இசைவாக்கப்பட்ட எதிர்ப்பாற்றல்' ("adaptive immunity" or "acquired immunity") என அழைக்கப்படுகிறது. குறிப்பிட்ட ஒரு நோய்க்காரணிக்கு எதிராக உருவாகும் முதலாம்தர எதிர் விளைவானது நினைவில் கொள்ளப்பட்டிருக்கையில், அதே நோய்க்காரணி மீண்டும் தாக்கும்போது, முன்னையதை விடவும் வீரியமான எதிர் விளைவானது உடலில் உருவாவதனால், அந்நோய்க்காரணிக்கு எதிராக உடல் தொழிற்பட்டு நோயை முற்றாக எதிர்க்கும் தன்மையை பெறுகின்றது. இதனடிப்படையிலேயே தடுப்பூசி தயாரிக்கப்படுகிறது.  
இவ்வாறான நோயெதிர்ப்பாற்றல் முறைமையில் ஏற்படும் குறைபாடும் ஒரு நோயாக இருக்கிறது. இது நோயெதிர்ப்பாற்றல் குறைபாட்டு நோய் (immunodeficiency) என அழைக்கப்படுகிறது. மனிதரில் நோயெதிர்ப்பாற்றல் முறைமை தொகுதியின் திறன் சாதாரண நிலையைவிட குறையும்போது, பல தொற்றுநோய்கள் மீண்டும் மீண்டும் பாதிப்பை ஏற்படுத்தவும், தொற்று நோய்களால் இறப்பு ஏற்படவும் ஏதுவாகின்றது. இவ்வகை குறைபாட்டு நோயானது, ஒருவரில் பாரம்பரிய முறையில் கடத்தப்படும் ஒரு நோயாகவோ, அல்லது எச்.ஐ.வீ (HIV) போன்ற வைரசு தொற்றினால் ஏற்படும் எய்ட்சு (AIDS) நோயாகவோ இருக்கலாம்.  
அதேவேளை, சிலசமயம், இந்த எதிர்ப்பாற்றல் முறைமையின் அளவுக்கதிகமான தொழிற்பாட்டினால், சாதாரண இழையங்கள்கூட ஒரு வெளி உயிர்க் காரணியாக இனம் காணப்பட்டு தாக்கப்படுவதாலும் பாதிப்புகள் ஏற்படலாம். இது தன்னுடல் தாக்குநோய் என அழைக்கப்படும்.
# நோய் எதிர்ப்பாற்றல் முறைமை

## நோய் எதிர்ப்பாற்றலின் கூறுகள்

நோய் எதிர்ப்பாற்றல் இரு வகைப்படும். முதலாம் வகையான தனித்திறனற்ற நோய் எதிர்ப்பாற்றல் அனைத்து வகையான நோயாக்கிகளையும் தனித்துவமில்லாமல் தடுக்க பயன்படுத்தப்படும் நோயெதிர்ப்பாற்றல் முறைமையாகும். இம்முறைமை தாவரங்கள், விலங்குகள் உட்பட மேலும் பல
உயிரினங்களில் கூர்ப்படைந்துள்ளது. எனினும் பல நோயாக்கிகள் இம்முறைமையை முறியடித்து நோயை உருவாக்கும் ஆற்றலைக் கொண்டுள்ளன. உதாரணமாக அம்மை நோய்க்கான நோய்க்காரணி உடலினுள் வந்த பின்னர் அதனை தனித்திறனற்ற நோய் எதிர்ப்பாற்றலினால் அழிக்க முடியாது. இவ்வாறான சூழ்நிலையில் தனித்திறனுடைய நோய் எதிர்ப்பாற்றல் மூலம் நோயாக்கிகள் அழிக்கப்படுகின்றன. தனித்திறனுடைய நோய் எதிர்ப்பாற்றலில் நோயாக்கிகளின் செயற்பாட்டைத் தடுக்கும் பிரதான கூறாக பிறபொருளெதிரிகள் உள்ளன. ஒவ்வொரு பிறபொருளெதிரியும் குறிப்பிட்ட நோயாக்கியை மாத்திரமே இனங்கண்டு தாக்கக்கூடியன. ஏனையவற்றில் இவை ஆற்றலற்றவையாக உள்ளன. உதாரணமாக போலியோ வைரசுக்கான பிறபொருளெதிரி போலியோ வைரசுக்கு எதிராக மாத்திரமே வேலை செய்யும்; அம்மை நோய்க்கெதிராக இப்பிறபொருளெதிரி வேலை செய்யாது. அம்மை நோய்க்கென வேறு வகையான பிறபொருளெதிரி உருவாக்கப்பட வேண்டும். எனவே இவ்வகை நோய் எதிர்ப்பாற்றல் குறிப்பிட்ட நோயாக்கிகளை மட்டும் எதிர்த்துச் செயற்படுவதால் இவ்வகை நோய் எதிர்ப்பாற்றல் தனித்திறனுடைய நோய் எதிர்ப்பாற்றல் எனப்படும்.
<div>
**'''நோயெதிர்ப்பாற்றல் முறைமையின் கூறுகள்'''**  
| பல வகை நோயாக்கிகளுக்கு எதிராகச் செயற்படும் | ஒரு பிறபொருளெதிரி வகை குறிப்பிட்ட நோயாக்கியை மாத்திரம் தாக்கும் |  |
| --- | --- | --- |
| நோயாக்கி தாக்கியவுடன் தூண்டற்பேறு கிடைக்கும் | உயர் தூண்டற்பேறு கிடைக்க சிறிது காலம் செல்லும் |  |
| கலங்கள் மூலக்கூறுகள் இரண்டும் பங்குகொள்ளும் | கலங்கள் மூலக்கூறுகள் இரண்டும் பங்குகொள்ளும் |  |
| நோய்த்தாக்கம் தொடர்பான நினைவகம் பேணப்படாது | நோய்த்தாக்கம் மூலம் உருவாக்கப்படும் பிறபொருளெதிரிகள் மீளுற்பத்தியாக்கக்கூடியவை |  |
| பல உயிரினங்களில் உள்ளது | தாடையுள்ள முள்ளந்தண்டுளிகளில் மாத்திரம் உள்ளது. | } |
</div>
# நோய் எதிர்ப்பாற்றல் முறைமை

## தனித்திறனற்ற நோயெதிர்ப்பாற்றல் முறைமை

அனைத்து வகையான நோயாக்கிகளுக்கு எதிராகவும் ஒரே முறையில் எதிர்ப்பாற்ரலை வெளிப்படுத்தும் நோயெதிர்ப்பாற்றல் முறைமை தனித்திறனற்ற நோயெதிர்ப்பாற்றல் முறைமை எனப்படும். இம்முறைமை மூலம் பொதுவாக பக்டீரியாக்களும், பூஞ்சைகளும் அழிக்கப்படுகின்றன/ தடுக்கப்படுகின்றன. எனினும் இவ்வகை நோயெதிர்பாற்றலால் நோயாக்கிகளிடமிருந்து நீடித்து நிலைக்கும் நோயெதிர்ப்பாற்றலை வழங்க முடியாது. அதாவது இவ்வகை நோயெதிர்ப்பாற்றலால் தடுக்கப்படும் நோயாக்கி பின்னர் மீண்டும் நோயைத் தோற்றுவிக்கலாம்.
# நோய் எதிர்ப்பாற்றல் முறைமை

## தனித்திறனற்ற நோயெதிர்ப்பாற்றல் முறைமை

### மேற்பரப்புத் தடுப்புகள்

எமது உடலில் நோயைத் தோற்றுவிக்கும் நுண்ணங்கிகளின் உட்பிரவேசத்தைத் தடுப்பதற்காக விசேடமாகத் திரிபடைந்த மேற்பரப்புக்கள் கூர்ப்படைந்துள்ளன. உடலைப் பாதுகாக்கும் முக்கிய தனித்திறனற்ற நோயெதிர்ப்பாற்றல் கூறாக தோல் உள்ளது. தோலின் வெளிமேற்பரப்பு இறந்த கலங்களாலானது; கெரெட்டினேற்றப்பட்டுள்ளது; தீங்கிழைக்காத பல நுண்ணங்கிகளைக் கொண்டுள்ளது; நுண்ணங்கி எதிர்ப்புப் பதார்த்தங்களுள்ள வியர்வைச் சுரப்பிகளைக் கொண்டுள்ளது. தோலிலுள்ள தீங்கிழைக்காத நுண்ணங்கிகள் (Natural flora) தீங்கிழைக்கும் நுண்ணங்கிகளுக்குப் போட்டியாக அமைவதோடு அவற்றை அழிப்பதிலும் பங்கெடுக்கின்றன. இவ்வகைத் தடுப்புக்கள் எம் உடலை பல்வேறு நோயாக்கிகளிடமிருந்து பாதுகாக்கின்றன. மூக்குக் குழி, தொண்டைக் குழியிலுள்ள சீதமும், இரைப்பையிலுள்ள உதரச் சாறும் மேற்பரப்புத் தடுப்புக்களான மேலதிக உதாரணங்களாகும். அத்தோலில் சிறிய இடத்தில் (lysosme) என்ற ஒன்று தோலை பாதுகாக்கிறது.
# நோய் எதிர்ப்பாற்றல் முறைமை

## தனித்திறனற்ற நோயெதிர்ப்பாற்றல் முறைமை

### அழற்சி

மேற்பரப்புத் தடுப்புக்களை மீறி நோயாக்கி உடலினுள் உள்நுளையும் போது அழற்சி ஏற்படும். அழற்சியேற்பட்ட பகுதியில் குருதி மையிர்த்துளைக் குழாய்களின் விட்டம் அதிகரிப்பதால் குருதிப் பாய்மமும் வெண்குருதிக் கலங்களும் அப்பகுதியில் செறிவடைந்து வீக்கம் ஏற்படும். இதனால் அதிக வலியும் ஏற்படலாம். அதிக அனுசேப வீதத்தால் அப்பகுதியின் வெப்பநிலையும் உயரும். இதன் போது நுண்ணங்கி எதிர்ப்புப் பதார்த்தங்களாலும், வெண்குருதிக் கலங்களாலும் நோயாக்கிகள் அழிக்கப்படுகின்றன. அழற்சியைத் தூண்டுவதில் வெண் குருதிக்கலமான மூலநாடி முக்கியப் பங்கு வகிக்கின்றது.
# நோய் எதிர்ப்பாற்றல் முறைமை

## தனித்திறனற்ற நோயெதிர்ப்பாற்றல் முறைமை

### வெண்குருதிக் கலங்கள்

தனித்திறனற்ற நோயெதிர்ப்பாற்றலில் நடுநிலைநாடி, பெருவிழுங்கிக் கலங்கள், ஒற்றைக்குழியம், மூலநாடி, இயோசிநாடி ஆகிய வெண்குருதிக் கலங்கள் பங்களிக்கின்றன. இவற்றில் நடுநிலைநாடி, பெருவிழுங்கிக் கலங்கள், ஒற்றைக்குழியம் என்பன நோயாக்கிகளை விழுங்கி அழிக்கும் தின்குழியச் செயற்பாடு மூலம் நோயெதிர்ப்பாற்றலை வழங்குகின்றன. தனித்துவமற்ற நோயெதிர்ப்பாற்றலில் முக்கியமான வெண்குருதிக் கலம் நடுநிலைநாடி/ நடுவமைநாடி ஆகும். குருதியிலுள்ள வெண்குருதிக் கலங்களுள் இதுவே அதிகளவானதாக உள்ளது. குருதியிலுள்ள வெண்குருதிக் கலங்களுள் கிட்டத்தட்ட 50-60% ஆனவை நடுநிலை நாடிகளாகும். இவை அழற்சிச் செயற்பாட்டின் போது பாதிப்புக்குள்ளான கலங்களால் சுரக்கப்படும் இரசாயனப் பதார்த்தங்களால் ஈர்க்கப்பட்டு குருதியிலிருந்து பாதிக்கப்பட்ட இழையத்துக்குள் ஊடுருவிச் செல்லும். அங்கே தீங்கிழைக்கும் நோயாக்கிகளை தின்குழியச் செயற்பாடு மூலம் உள்ளெடுத்து எம்முடலை நடுநிலைநாடிகள் பாதுகாக்கின்றன.
# நோய் எதிர்ப்பாற்றல் முறைமை

## தனித்திறனுடைய நோயெதிர்ப்பாற்றல்

இது ஒவ்வொரு வகை நோயாக்கிக்கும் எதிராகத் தனித்துவமான முறையில் செயற்படும் நோயெதிர்ப்பாற்றல் முறைமையாகும். இம்முறைமையில் பிறபொருளெதிரிகளும் அவற்றை உற்பத்தி செய்யும் வெண்குருதிக்கலமான நீணநீர்க் குழியமும் முக்கியப் பங்கு வகிக்கின்றன. மேற்கூறியவாறு ஒரு வகைப் பிறபொருளெதிரி ஒரு வகை நுண்ணங்கியின் பிறபொருளை (அடையாளப்படுத்தியை) மாத்திரம் தாக்குகின்றமை இதன் குறிப்பிடத்தக்க அம்சமாகும். இந்நோயெதிர்ப்பாற்றல் குறிப்பாக வைரசுக்களை எதிர்க்கப் பரவலாக நடைமுறைப்படுத்தப்படும் முறைமையாகும்.
# நோய் எதிர்ப்பாற்றல் முறைமை

## இயற்கையாகக் கொல்லும் உயிரணுக்கள்

இயற்கையாகக் கொல்லும் உயிரணுக்கள் (Natural Killer Cells) அல்லது NK உயிரணுக்கள் என்றழைக்கப்படும் இவை நிணநீர்க்கலங்கள் ஆகும். உள்ளக நோயெதிர்ப்பு மண்டலத்தின் ஒரு அங்கமாக இருக்கின்றன, அவை நேரடியாக உட்புகும் நுண்ணுயிர்களை ஆக்கிரமித்து தாக்குவதில்லை.மாறாக, இயற்கையாகக் கொள்ளும் உயிரணுக்கள் குறையெதிர்ப்பு கொண்ட விருந்தோமபி செல்களான புற்றுநோய்க்கட்டி உயிரணுக்கள் அல்லது வைரஸ் பாதிக்கப்பட்ட செல்கள் போன்ற செல்களை "சுயாதீனமற்ற" அல்லது *தன்னிலை மறந்த நிலை* என அழைக்கப்படும் ஒரு நிலையில் நாடி அழிக்கின்றன. இந்த காலப்பகுதி MHC I (பெரும் தசையொவ்வுமை சிக்கல்) என்று அழைக்கப்படுவதாகும்.இது விருந்தோம்பி செல்கள் வைரஸ் நோய்த்தொற்றுகளில் ஏற்படக்கூடிய சூழ்நிலையாகும்.பல வருடங்களாக இந்த என் கே செல்கள் என்றழைக்கப்படும் இயற்கையாக கொல்லும் உயிரணுக்கள் புற்று செல்களையும் பாதிக்கப்பட்ட உயிரணுக்களையும் எவ்வாறு அடையாளம் காண்கிறது என்பது குறித்து தெளிவில்லாமல் இருந்தது.MHC I ஆனது பாதிக்கப்பட்ட உயிரணுக்களின் பரப்புகளில் செயல்படுவதால் *தன்னிலை மறந்த நிலை* மூலம் கொல்லும் உயிரணுக்கள் தூண்டப்படுகின்றன.கொல்லும் செல்களால் இயல்பான உடல அங்கீகரிக்கப்பட்டு, தாக்கப்படுவதில்லை, ஏனென்றால் அவை சுயமாக MHC பிறபொருளெதிரியாக்கியை (antigens) வெளிப்படுத்துகின்றன.அந்த MHC பிறபொருளெதிரியாக்கிகள் கொல்லும் உயிரணு நோயெதிர்ப்புப்புரத அறிமானிகள் (killing cell Immunoglobulin Receptors) (KIR) மூலமாக அங்கீகரிக்கப்படுகின்றன, அதன் அடிப்படையில் கொல்லும் செல்களில் தடைகளை உண்டாக்குகின்றன.
# நோய் எதிர்ப்பாற்றல் முறைமை

## தகவமைப்பு நோய் எதிர்ப்பு அமைப்பு

தகவமைப்பு நோய் எதிர்ப்பு அமைப்பு பெறக்கட்ட நோய்த்தடுப்பாற்றல் என்று பரவலாகவும் குறிப்பிட்ட நோயெதிர்ப்பு அமைப்பு என்று சில வேளைகளிலும் அறியப்படும் இந்நோய்த் தடுப்பாற்றலானது உடலின் நோயெதிர்ப்பு மண்டலத்தின் ஒரு அங்கமாகும்.
# நோய் எதிர்ப்பாற்றல் முறைமை

## தகவமைப்பு நோய் எதிர்ப்பு அமைப்பு

### நிணநீர்க் குழியம்

(SEM-scanning electron microscope) ஊடாகப் பார்க்கும்போதுள்ள தோற்றம்]]
க்களும், ஒளி நுணுக்குக்காட்டியின் கீழ் வெளிப்படுத்தும் தோற்றம்]]
**நிணநீர்க் குழியங்கள்** (Lymphocytes) அல்லது **நிணநீர்க் கலங்கள்** அல்லது **நிணநீர்ச் செல்கள்** அல்லது **நிணநீர் உயிரணுக்கள்** என்று அழைக்கப்படுபவை முதுகெலும்பிகளின் நோய் எதிர்ப்பாற்றல் முறைமை யில் பங்கெடுக்கும் முக்கியமான மூன்று வகை வெண்குருதியணுக்கள் ஆகும். 20-30% வெள்ளையணுக்கள் இவ்வகை சார்ந்தவை. நிணநீர்க்கணுக்கள், மண்ணீரல், அடிநாச் சுரப்பிகள் எனும் தொண்டை முளை, தைமஸ் சுரப்பி போன்ற நிணநீர் உறுப்புகளில் இவை அதிகம் காணப்படுகின்றன.
# நோய் எதிர்ப்பாற்றல் முறைமை

## தகவமைப்பு நோய் எதிர்ப்பு அமைப்பு

### நிணநீர்க் குழியம்

#### வகைகள்

இவற்றில் மூன்று முக்கியமான உயிரணு வகைகள் காணப்படும்.
- **இயற்கையாக கொல்லும் கலங்கள்**: பெரிய அணுக்கள் இயற்கையாக கொல்லும் கலங்கள் (natural killer cells - NK cells) எனப்படும். இவை கட்டிகள், வைரசு தொற்றுக்குட்பட்ட கலங்களை எதிர்க்கும். இவை நாம் எதிர்க்கும் கலங்களை கொல்லும் தன்மை கொண்ட பதார்த்தத்தை உருவாக்கி அவற்றைக் கொல்லும்.
- இவற்றில் சிறிய அணுக்களில் இரு வகை உண்டு. அவை;
- **B கலங்கள்**: B கலங்கள் எனப்படும் லிம்போசைட்டுகள் என்பு மச்சையில் (**B**one marrow) உருவாகும். இவை பிறபொருளெதிரிகள் எனும் எதிர் நச்சுக்களைத் தயாரிக்கக் கூடியவை. இவை பாக்டீரியாக்கள் போன்ற பிறபொருளெதிரியாக்கிகளுடன் இணைந்து அவற்றை அழித்து விடக்கூடியவை.
- **T கலங்கள்**: T கலங்களின் முன்னோடி (precursor) என்பு மச்சையில் உருவாகினாலும், அதன் முதிர்ச்சி தைமஸ் சுரப்பியில் (**T**hymus) நிகழும். இவை நோய் எதிர்ப்பாற்றல் முறைமையில் மிக முக்கிய பங்காற்றுகின்றன. இவை கேடுவிளைவிக்கும் உயிரினங்களுக்கு எதிராகத் தொழிற்பட்டு, தொற்றுநோய் குணப்படுத்தலில் உதவுவதுடன், புற்றுநோய் உயிரணுக்களுக்கான எதிர் விளைவை உருவாக்கும். வேறு அனைத்து வெளிப் பொருட்களை எதிர்த்தும் தொழிலாற்றும் தன்மை கொண்டது. இவ்வகை நிணநீர்க் கலங்கள் வைரசுக்களை எதிர்த்து தாக்கக்கூடியவை. இவை வைரசுக்கள் தங்கியிருந்து இனப்பெருக்கமடையும் செல்களைத் தாக்கி, அழிக்கும் தன்மையுடையவை.
# நோய் எதிர்ப்பாற்றல் முறைமை

## மனித நோயெதிர்ப்பு அமைப்பின் பிறழ்வுகள்

### தன்னுடல் தாக்குநோய்

உடலின் நோய் எதிர்ப்பாற்றல் முறைமையின் மிகை இயக்கத்தால், உடலினுள்ளேயே இருக்கும் உயிரணுக்கள், இழையங்களுக்கு எதிராக பிறபொருளெதிரிகள் உருவாகி, அவற்றின் தொழிற்பாட்டால் ஏற்படும் நோய்களே, **தன்னுடல் தாக்குநோய்கள்** அல்லது **தன்னெதிர்ப்பு நோய்கள்** (Autoimmune diseases) எனப்படும். அதாவது உடலானது தன்னுடலில் உள்ள சில பகுதிகளை நோய்க்காரணியாக தவறாக அடையாளப்படுத்துவதால், தனக்கு எதிராக தானே தொழிற்படும் நிலையாகும். இது குறிப்பிட்ட உடலுறுப்பில் ஏற்படுவதாகவோ, அல்லது உடலின் வெவ்வேறு இடங்களில் காணப்படும் ஒரு குறிப்பிட்ட வகையான இழையத்தில் ஏற்படுவதாகவோ இருக்கலாம். இவ்வகையான நோய்களுக்கான சிகிச்சையாக நோய் எதிர்ப்பாற்றல் முறைமையை குறைக்கவல்ல அல்லது தணிக்கவல்ல மருந்துகள் பயன்படுத்தப்படும்.  
*தன்னுடல் தாக்குமை* (*Autoimmunity*) என்பது ஒரு உயிரினத்தினால் தனது சொந்த உயிரணுக்களையும், இழையங்களையும் 'தன்னுடையது' எனக் கண்டுகொள்ள முடியாத நிலை ஏற்பட்டு, அவற்றை வெளிக்காரணிகளாக அடையாளப்படுத்தி, நோய் எதிர்ப்பாற்றல் முறைமை தொழிற்பாட்டை இயக்குவதால் தனது சொந்த உயிரணுக்கள், இழையங்களையே தாக்க முற்படல் ஆகும். இப்படிப்பட்ட பிறழ்வுடைய நோய் எதிர்ப்பாற்றல் முறைமையின் விளைவாக வரும் நோய்கள் தன்னுடல் தாக்குநோய்கள் என அழைக்கப்படும்.
# நோய் எதிர்ப்பாற்றல் முறைமை

## மனித நோயெதிர்ப்பு அமைப்பின் பிறழ்வுகள்

### மிகையுணர்வூக்கம்

மிகையுணர்வூக்கம் (Hypersensitivity) (**மிகையுணர்வூக்க வினைகள்** அல்லது **சகிப்புத் தன்மையற்ற நிலை**) என்பது இயல்பான நோயெதிர்ப்பு அமைப்பின் விரும்பத்தகாத வினைகளைக் குறிக்கும். உதாரணங்களாக, ஒவ்வாமை, தன்னெதிர்ப்பு வினைகளைக் கூறலாம். இவ்வினைகள் பாதிப்பை உண்டாக்கக்கூடிய, தொந்தரவான அல்லது சில நேரங்களில் மரணத்தைத் விளைவிக்கக் கூடியவையாக இருக்கலாம். ஓம்புயிரின் முன்னரே (நோயெதிர்ப்பு) உணர்வூட்டிய நிலை மிகையுணர்வூக்க வினைகள் நிகழத் தேவைப்படுகிறது. இவ்வினைகள் நான்கு குழுக்களாகப் பிரிக்கப்பட்டுள்ளது.
# சிற்றினத்தோற்றம்

**சிற்றினத்தோற்றம்** என்பது ஓர் உயிரினம், தன்னுடைய சுற்றுச்சூழலில் வாழும் பொழுது, தன் தேவைக்கேற்ப ஏற்படும் படிமலர்ச்சி நடைமுறையினால் முற்றிலும் ஒரு புதிய உயிரினமாக உருவெடுத்துத் தோன்றுவதாகும். ஓர் உயிரினத்திலிருந்து, புதியதொரு சிற்றினம் இயற்கையாக நான்கு முறைகளில் தோற்றமடைகிறது.
# சிற்றினத்தோற்றம்

## சிற்றினத்தோற்றத்தின் வகைகள்

- வேற்றுநில இனக்கிளைப்பு
- குற்றின இனக்கிளைப்பு
- இணைவுவேறுபாட்டு இனக்கிளைப்பு
- உள்ளினக்கிளைப்பு
# சிற்றினத்தோற்றம்

## சிற்றினத் தோற்றமுறைகள்

- முழு இனமாற்றம்
- இனக்கிளைப்பு
- பின் படிவளர்ச்சி
# அற்றுவிட்ட இனம்

, மொரிசியசில் அழிந்த பறவையினம்]]  
**இனஅழிவு** (*Extinction*) என்பது ஓர் உயிரினம் முழுவதுமாக உலகிலிருந்து அற்றுப்போவதாகும். உயிரியலிலும், சூழலியலிலும், குறிப்பிட்ட ஒரு இனத்தின் கடைசி உயிரியும் அழிந்த பின்பு அவ்வினம் இனஅழிவுக்குள்ளானதாகக் கொள்ளப்படும். இன அழிவுக்குள்ளாகும் இனமானது **அற்றுவிட்ட இனம்** என்று அழைக்கப்படும். ஒரு உயிரினம் அல்லது உயிரினக் கூட்டம், அதாவது இனம் (உயிரியல்) முற்றாக உலகில் இருந்து அழிந்து போனதும், அது **அற்றுவிட்ட இனம்** (EX - Extinct) எனக் குறிப்பிடப்படும். ஆனால் உண்மையில் அதற்கு முன்னரே, அவ்வினத்தின் ஒரு பகுதி உயிரிகள் வாழ்ந்தாலும், அவற்றால் தமது இனத்தை தொடர்ந்து தக்க வைத்துக் கொள்ள முடியாத நிலைமை தோன்றிவிடும். குறிப்பிட்ட ஒரு எண்ணிக்கையின் எல்லைக்கு கீழ் வந்த பின்னர், அவற்றால் இனப்பெருக்கம் செய்து தமது இனத்தின் சனத்தொகையை நிலைத்திருக்கச் செய்ய முடியாது போய்விடும். அப்போதே அந்த இனம் அழிவை அடைந்ததாகவே கருதப்பட முடியும்.  
இவ்வாறு அழிவுக்குள்ளாகும் இனம் ஒன்று குறிப்பிட்ட காலத்தில் இவ்வுலகில் காணாமல்போய் இருப்பினும், தொல்லுயிர் எச்சங்கள் மூலம் பிறிதொரு காலத்தில் அவை வாழ்ந்திருந்ததற்கான அத்தாட்சியாக கண்டுபிடிக்கப்படுவதுண்டு. பொதுவாக ஒவ்வொரு இனமும் தோன்றியதிலிருந்து 10 மில்லியன் ஆண்டுகள்வரை வாழ்ந்த பின்னர் இன அழிவுக்குள்ளாவதாக நம்பப்ப்படுகின்றது. ஆனாலும் சில இனங்கள் 100 மில்லியன் ஆண்டுகள்வரை கூட மாற்றமின்றி உயிர் வாழ்வதாக நம்பப்படுகின்றது. இவை வாழும் தொல்லுயிர் எச்சங்கள் என அழைக்கப்படுகின்றன. பொதுவாக பல இனங்களின் இன அழிவு இயற்கையாக மனிதத் தலையீடு இன்றியே நடந்திருக்கின்றன. உலகம் தோன்றிய காலம்தொட்டு இருந்த இனங்களில் 99.99% ஆனவை தற்போது இல்லை என நம்பப்படுகின்றது.  
முதலில் ஒரு இனத்தின் உயிர்களின் எண்ணிக்கை குறைந்து வரும்போது, அது பாதுகாக்கப்பட வேண்டிய இனமாக அடையாளப்படுத்தப்படுகின்றது. பின்னர் இன்னமும் எண்ணிக்கை குறையும்போது அது அருகிய இனம் என அடையாளப்படுத்தப்படுகின்றது. அதன் பின்னர் இன அழிவுக்குள்ளாகின்றது.  
பன்னாட்டு இயற்கை பாதுகாப்பு சங்கம் என்னும் அமைப்பானது இவ்வகையான இன அழிவுகள் ஏற்படாமல் தடுப்பதன் மூலம் இயற்கை மூலவளங்களைப் பாதுகாப்பதில் நடவடிக்கை எடுத்து வருகின்றது. இந்த பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், **அற்றுவிட்ட இனம்** என்பது காப்பு நிலையில் முற்றாக அழிந்த இனத்தைக் குறிக்கின்றது.
# கண்டப்பெயர்ச்சி

பிரிந்து செல்வதைக் காட்டும் அசைப்படம்]]
பூமியிலுள்ள கண்டங்களில் ஒன்றுக்கொன்று தொடர்புடன் நகர்வது **கண்டப்பெயர்ச்சி** (*continental drift*) ஆகும். இக்கருதுகோள் முதன்முதலில் 1596ஆம் ஆண்டு அபிரகாம் ஒர்டிலீயசு என்பவரால் முன்மொழியப்பட்டு, பின் 1912ஆம் ஆண்டு ஆல்பிரடு வேகனர் என்பவரால் கோட்பாடாக விளக்கப்பட்டது. முன்னொரு காலத்தில் உலகிலுள்ள எல்லாக் கண்டங்களும் ஒன்றாகச் சேர்ந்து ஒரு மாபெரும் நிலப்பரப்பாக அமைந்திருந்தன என்ற கருத்தை வெளியிட்டார். அதற்கு பாங்கையா (pangaea) என்ற பெயரை சூட்டினார். அதற்கு முழு உலகம் என்று பொருள். பாங்கையாவைச் சுற்றி ஒரே ஒரு கடல்தான் இருந்தது. அதற்கு பாந்தாலசா (Panthalassa) என்று பெயர். அதற்கு முழுக்கடல் என்று பொருள். ஆகத் தொடக்கத்திக் ஒரே ஒரு மாபெரும் கண்டமும், ஒரே ஒரு மாபெரும் கடலும் மட்டுமே உலகத்திலிருந்தன. பாங்கையா விரிசல் கண்டு பல துண்டுகளாயிற்று. அந்தத் துண்டுகள் மெல்ல மெல்ல நகர்ந்து பிரிந்தன. பூமியின் நடுப்பகுதியிலுள்ள சூடான பாறைக் குழம்பில் மிதக்கிற கருங்கல் திட்டுகளை போல அவை பிரிந்து சென்றன என்று கூறினார். இது கண்டப்பெயர்ச்சிக் கொள்கை எனப்படுகிறது. 1950 களில் கடலடித் தரைகள் தீவிரமாக ஆராயப்பட்டு அட்லாண்டிக் கடலின் நடுவில் ஒரு பெரிய மலைத் தொடரும் கண்டுபிடிக்கப்பட்ட பிறகு அடலாண்டிக் கடலின் நடுவில் ஒரு மாபெரும் விரிசல் ஏற்பட்டு அது மெல்ல அகலமாகிக் கொண்டிருப்பது உணரப்பட்டது.  
பின்னர் 1960ஆம் வருடங்களில் தக்க நிலவியல் சான்றுகளுடன் "தட்டுப் புவிப்பொறைக் கட்டமைப்பு" என்ற கோட்பாட்டுடன், நகர்தலுக்கான காரணமும் கண்டறியப்பட்டது. 1968ஆம் ஆண்டில் அன்டார்டக்காவில் ஒரு புதை படிவ எலும்பு கண்டெடுக்கப்ட்டது. அது நீரிலும் நிலத்திலும் வாழ்கிற ஒரு விலங்கினுடையது. அது வெப்ப நாடுகளில் மட்டுமே வசிக்கக்கூடியது. அது எப்படித் தென் துருவக் குளிர்ப்பகுதிக்கு வந்தது என்ற கேள்வி எழுந்தது. முன்னொரு காலத்தில் அன்டார்டிக்கா சூடாக இருந்திருகலாமென்று வைத்துக் கொண்டால் கூட மற்ற கண்டங்களிலிருந்து கடலைத் தாண்டி அது அன்டார்டிக்காவுக்கு வந்திருக்க முடியாது என்று எண்ணப்பட்டது. 120 மில்லியன் ஆண்டுகளுக்கு முன் அன்டார்டிக்காக் கண்டம் பூமியின் வெப்பப் பகுதியில் இருந்த போது அந்த விலங்கு அதில் வசித்திருக்கலாம். மாண்டு பூமியில் புதைந்திருக்கலாம். அண்டார்டிக்கா பிரிந்து தெற்கு நோக்கி நகர்ந்து வந்த போது அதன் எலும்பும் கூடவே வந்து விட்டது.
# மாவிய எத்தனால்

**மாவிய எத்தனால்** *(cellulosic ethanol/ceetol)* என்பது மரம், புல், உணவுக்காகா செடிகள் முதலானவற்றில் இருந்து தயாரிக்கப் படும் ஒரு உயிரி எரிபொருள் ஆகும். இது லிக்னோசெல்லுலோசு என்னும் மாவிய வகையில் இருந்து தயாரிக்கப்படுகிறது. லிக்னோசெல்லுலோசு என்பது பெரும்பாலும் மாவியம் (செல்லுலோசு), அரை மாவியம் (ஹெமி செல்லுலோசு), மற்றும் லிக்னின் இவற்றால் ஆனது. தாவரங்களின் நிறையில் (திணிவில்) அதிக அளவில் அமைந்திருக்கும் கட்டமைப்புப் பொருள் லிக்னோசெல்லுலோசு தான்.  
சோளத் தட்டு, கோரைப் புல்(?) (switch grass), மரத்துண்டுகள் முதலானவை மாவிய எத்தனால் எரிபொருளைத் தயாரிக்கச் சிறந்தவை ஆகும். மாவிய எத்தனாலும் சோளப்பயிர், சர்க்கரை முதலானவற்றில் இருந்து தயாரிக்கப்படும் சாதாரண எத்தனாலும் வேதியியல் முறைப்படி அச்சாக ஒன்றே என்றாலும், லிக்னோசெல்லுலோசு என்னும் மாவிய எத்தனாலின் ஆரம்பப் பொருள் இயற்கையில் அளவற்றுக் கிடைப்பது சிறப்பானதும் வசதியானதும் ஆகும். ஆனால், மாவியத்தில் இருந்து சர்க்கரை மூலக்கூறைப் பிரித்து, அவற்றை நொதித்து எத்தனால் தயாரிக்கும் நுண்ணுயிரிகளுக்குக் கிடைக்கும் வண்ணம் செய்யச் சற்று அதிகச் செலுத்தங்கள் தேவையாய் இருக்கும்.  
அதிக அளவிலான மாவியத்தைக் கொண்டிருப்பதால், எத்தனால் தயாரிக்கக் கோரைப் புல்லின் மீது இற்றைக் காலத்தில் அதிகக் கவனம் திரும்பியுள்ளது. மாவிய எத்தனாலின் முக்கிய பலன் என்னவென்றால், வழக்கமான கன்னெய் போன்ற எரிபொருட்களை விட பசுங்குடில் வளிம வெளியேற்றத்தைச் சுமார் 85% குறைக்கிறது. இதனை அமெரிக்க அரசாங்கத்தின் ஆற்றலியல் துறையின் ஆய்வில் ஆர்கான் தேசிய சோதனையகம் வெளிக்கொணர்ந்திருக்கிறது. ஆனால் இயற்கை எரிவளி போன்றவற்றை அதிகம் பயன்படுத்தித் தயாரிக்கும் சாதாரண எத்தனால் பசுங்குடில் வளிம வெளியேற்றத்தைக் குறைப்பதாகவே தெரியவில்லை.  
நோபல் பரிசு பெற்ற பால் கருட்சன் என்பவர் சோளம், ஆமணக்கு, கரும்பு முதலானவற்றில் இருந்து பெறப்படும் எத்தனால் மொத்தத்தில் புவி வெப்ப ஏற்றத்தைக் குறைக்காமல் அதிகப் படுத்துவதற்குச் சிறிய விளைவை ஏற்படுத்துகிறது என்று கண்டறிந்துள்ளார்.
# ஒட்டுண்ணிப் புழு

க்கள்]]
**ஒட்டுண்ணிப் புழு** என்பது மெய்க்கருவுயிரி (eukaroytic) ஒட்டுண்ணிகளின் ஒரு பிரிவாகும். இது பேன்கள் போன்ற வெளிப்புற ஒட்டுண்ணிகளைப் போலன்றித் தாங்கள் தொற்றிக்கொள்ளும் ஓம்புயிர்களுக்கு உள்ளே வாழ்கின்றன. புழுக்கள் போன்ற இவ்வுயிரினங்கள் உயிருள்ள ஓம்புயிர்களிலிருந்து தமக்கு வேண்டிய உணவையும், பாதுகாப்பையும் பெற்றுக்கொள்கின்றன. அதேவேளை ஓம்புயிர்கள் உணவிலிருந்து தமக்குவேண்டிய ஊட்டச்சத்துக்களைப் பெற்றுக்கொள்வதில் பாதிப்பு ஏற்படுத்துவதுடன் அவை பலவீனம் ஆவதற்கும், நோயுறுவதற்கும் காரணமாக அமைகின்றன. சமிபாட்டுத் தொகுதிகளுள் வாழும் ஒட்டுண்ணிகள் குடல்வாழ் ஒட்டுண்ணிகள் எனப்படுகின்றன. இவை மனிதர்கள் அல்லது பிற விலங்குகளின் உடல்களுள் வாழக் கூடியன.  
ஒட்டுண்ணிப் புழுக்கள் மற்றும் அவை ஓம்புயிர்களில் ஏற்படுத்தும் தாக்கங்கள் ஆகியவை பற்றிய ஆய்வு புழுஒட்டுண்ணியியல் (Helminthology) எனப்படுகின்றது. ஒட்டுண்ணிப் புழுக்கள் நாடாப் புழுக்கள், உருளைப் புழுக்கள், தட்டைப் புழுக்கள் என மூன்று பிரிவுகளாகப் பிரிக்கப்படுகின்றன.
# ஒட்டுண்ணி வாழ்வு

ஒட்டுண்ணி|]]  
**ஒட்டுண்ணி வாழ்வு** (parasitism) என்பது, ஓருயிரானது மற்றோருயிரைச் சார்ந்து, அதனின்றும் தனக்கு வேண்டிய உணவைப் பெற்று வாழ்ந்து வருமானால், அது ஒட்டுண்ணி எனப்படும். ஒட்டுண்ணி ஒட்டியுள்ள உயிர், ஆதாரவுயிர் அல்லது ஊட்டுயிர் (host) அல்லது ஓம்புயிர் எனவும் அழைக்கப்படும். இதில், ஒரு உயிரினம், மற்ற உயிரினத்துடன் நீண்டகால, நெருக்கமான தொடர்பை வைத்துக்கொண்டு பயன் பெறுகின்றது. இங்கே முதல் உயிரினம் ஒட்டுண்ணி எனவும் அழைக்கப்படுகின்றது. இத்தொடர்பின் மூலம் ஓம்புயிருக்குப் பாதிப்பு உண்டாகின்றது. பொதுவாக ஒட்டுண்ணிகள், ஓம்புயிர்களிலும் மிகவும் சிறிய உருவத்தினைப் பெற்று இருக்கும். ஒட்டுண்ணிகள் தமது வாழ்க்கை முறைக்கு ஏற்றவாறு சிறப்பாக்கம் பெற்றிருப்பதுடன்; ஓம்புயிர்களிலும் விரைவாகவும், பெருமளவிலும் இனப்பெருக்கம் செய்கின்றன. ஒட்டுண்ணிகளோ, ஓம்புயிர்களிலிருந்து உணவு, வாழிடம் ஆகியவற்றைப் பெற்றுக்கொண்டு பரவுவதன் மூலம், தங்கள் உடல்நலத்தைப் பெருக்கிக் கொள்கின்றன. ஒட்டுண்ணிகளில் தாவரங்களும், பிராணிகளும், தீநுண்மம் என பலவகை உயிர்கள் உள்ளன. தாவரம் தாவரத்திற்கும் பிராணிக்கும், பிராணி பிராணிக்கும் தாவரத்திற்கும் ஒட்டுண்ணியாக இருக்கின்றன.
# ஒட்டுண்ணி வாழ்வு

## சார்பு

ஒட்டுண்ணி வாழ்வினால், இதில் தொடர்புடைய உயிரினங்களின் உடல் நலம் தொடர்பில் பயன் அல்லது பாதிப்பு விளைகிறது. ஒட்டுண்ணிகள், ஓம்புயிர்களில் பலவகையில் உடல் நலக் குறைவை ஏற்படுத்துகின்றன. இது, பலவகையான நோய்க் குறியியல் பாதிப்புக்கள், துணைநிலைப் பாலியல் இயல்புக் குறைபாடுகள் முதல் ஓம்புயிர்களின் நடத்தை மாற்றங்கள் வரையிலான பாதிப்புக்களாக அமையக்கூடும். நாடாப்புழுக்கள், பிளாஸ்மோடியம் இனங்கள், பேன்கள் முதலிய பலவகை உயிரினங்கள், முதுகெலும்பிகளான, ஓம்புயிர்களுடன் கொண்டுள்ள தொடர்பு ஒட்டுண்ணி வாழ்வு ஆகும். எலுமிச்சையில் புல்லுருவியும், மனிதன் தோலில் படர் தாமரையும், மாட்டுக்குப் பிடிக்கும் உண்ணியும், அவரை செடியைத் தாக்கும் அசுகுணியும் முறையே எடுத்துக்காட்டுகள் ஆகும். எல்லா உயிர்களும் உணவுக்காக, ஒன்றையொன்று பல வழிகளில் சார்ந்திருக்கின்றன. பெரும்பாலும் எல்லாப் பிராணிகளும் தங்களுக்கு வேண்டிய உணவைத் தாவரங்களிலிருந்தோ, அத்தாவரங்களைத் தின்று வாழும் வேறு விலங்குகளிலிருந்தோ பெறவேண்டும். எல்லா உயர்நிலைத் தாவரங்களும், விலங்குகளும் தங்களின் உடலின் முக்கியப் பொருளானப் புரோட்டோபிளாசத்தை உருவாக்க மற்ற உயிரினங்களையே சார்ந்து இருக்க வேண்டியுள்ளது. இதில் முக்கியமானது நைட்ரசன் ஆகும். இது தாவரத்தின் புரதச்சத்தில் இருந்தோ, விலங்கினத்தின் புரதத்தில் இருந்தோ பெற வேண்டிய கட்டாயம் உள்ளது. உயர் தாவரங்கள் இந்த வேதிப்பொருளை, நிலத்தில் இருந்தோ, நீரில் இருந்தோ நைட்ரேட்டுக் கூட்டுப்பொருட்களில் இருந்து பெறுகின்றன. மேலும், சிறுநீர், சாணம் போன்றவற்றைச் சிதைக்கும் சாறுண்ணிகள் நைட்ரசனை உருவாக்கும் இயல்பைப் பெற்று இருக்கின்றன. மேலும், சில நுண்ணுயிரிகளும் இதனைச் செய்கின்றன. இவ்வாறாக, தாவரங்களுக்கு நைட்ரசன் கிடைக்கிறது. இந்த நைட்ரசன் சத்தானாது, விலங்குகளுக்கு மாற்றமடைந்து காய்கறிகளாகவோ, கனியாகவோ, அல்லது இறைச்சியாகவோ, உயர் விலங்குகளுக்குக் கிடைக்கின்றன. ஒட்டுண்ணிகளோ ஒரு உயிரின் உடல் உள்ளே இருந்து,நைட்ரசன் போன்றி மிக முக்கியமானச் சத்துக்களைப் பெறுகின்றன. இந்த ஒட்டுண்ணிகளால் ஏற்படும் பக்கவிளைவுகளே நோய் அறிகுறிகளாகத் தோன்றுகின்றன.
# ஒட்டுண்ணி வாழ்வு

## வகைமை

ஒட்டுண்ணிகளின் இயல்பைக் கொண்டு, மூன்று பெரும் வகையாகப் பிரிக்கலாம்.  
இறந்த உயிர்களைச் சிதைத்து, சாறுண்ணும் வாழ்க்கை முறையைக் கொண்டுள்ள சாறுண்ணிகள் ஒருவகையாகும். இந்த சாறுண்ணிகள் ஏதேனும் ஒரு வகையில் உயிருடன் இருக்கும் உடலுக்குள் சென்றுவிட்டால், அது முதலில் குடலிலும், பிறகு பல்வேறு முக்கிய உடல் உறுப்புகளான மண்ணீரல், ஈரல், தசை, மூளை போன்ற பகுதிகளுக்குச் சென்று, அங்குள்ள உயிரணுக்களைச் சிதைத்து வாழும்.  
உயிரோடு வெளியில் வாழும் சில ஒட்டுண்ணிகள், உணவு, நீர் போன்ற காரணிகளால் உடலுக்குள் சென்றுவிட்டால், அது அங்கிருந்து தேவையற்ற உடல் இயக்கத்தினை உருவாக்கும். எடுத்துக்காட்டாக, அமீபா மனித உடலுக்குள் சென்று விட்டால், வயிற்றோட்டம் ஏற்படும்.  
உடலுக்கு வெளியே இருந்து உடலின் இரத்தத்தை உறிஞ்சி வாழும் தலைப்பேன், உண்ணி போன்றவற்றைச் சொல்லலாம்.
# ஓம்புயிர்

நோயின் ஒரு ஓம்புயிர். எலிகளைத் தாக்கும் எலி ஈக்கள் இந்த நோயைப் பரப்பும் காரணியாகும்.]]
உயிரியலில் **ஓம்புயிர்** (*host*) அல்லது **விருந்து வழங்கி** என்பது, ஒட்டுண்ணிகளாக வாழும் வைரசுக்கள், பாக்டீரியாக்கள், புரோட்டோசோவாக்கள், பூஞ்சைகள் போன்றவற்றுக்கு உணவும், வாழிடமும் அளிக்கும் உயிரினங்களாகவும், அத்துடன் ஒன்றிய வாழ்வு (Symbiosis) வாழும் உயிரினங்களில் இணை வாழ்வை நடத்தும் அடுத்த உயிரினத்துக்கு உணவையும், வாழிடத்தையும் வழங்கும் உயிரினங்களாகவும் இருப்பவையேயாகும். விலங்குகளின் உடற்கலங்களில் வைரசுக்கள் ஒட்டுண்ணியாக வாழும்போது விலங்குகள் ஓம்புயிராகவும், நைதரசன் உருவாக்கும் பக்டீரியாக்கள் அவரைவகைத் தாவர வேர்களில் ஒன்றியவாழ்வு வாழும்போது அவரைவகைத் தாவரங்கள் ஓம்புயிராகவும், ஒட்டுண்ணிப் புழுக்கள் விலங்குகளில் வாழும்போது, விலங்குகள் ஓம்புயிர்களாகவும் இருக்கின்றன.
# தென்னாபிரிக்கக் குடியரசு

**தென்னாப்பிரிக்கக் குடியரசு** (*South African Republic*, , **ZAR**), பெரும்பாலும் **டிரான்சுவால்** என்றும் சிலநேரங்களில் **டிரான்சுவால் குடியரசு** ( Republic of Transvaal) என்றும் அறியப்படும் தன்னாட்சியான பன்னாட்டு ஏற்பு பெற்ற நாடு தென்னாப்பிரிக்காவில் 1852 முதல் 1902 வரை இருந்தது. இந்த நாடு முதல் பூவர் போர் எனக் குறிப்பிடப்படும் போரில் பிரித்தானியரை வீழ்த்தியது. மே 31, 1902இல் நடந்த இரண்டாம் பூவர் போரின் இறுதிவரை தன்னாட்சியுடன் திகழ்ந்தது. இரண்டாம் போரில் பிரித்தானியரிடம் தோற்று சரணடைந்தது. இப்போருக்குப் பின்னர் இக்குடியரசு இருந்த பகுதி டிரான்சுவால் குடியேற்றம் என அழைக்கப்பட்டது. முதல் உலகப் போர் மூண்டபோது சிறிய எண்ணிக்கையிலான பூர்கள் மாரிட்சு புரட்சியை முன்நடத்தி மைய சக்திகளுடன் கூட்டு சேர்ந்தனர்; விடுதலை பெறுவதற்கான இவர்களது இம்முயற்சி தோல்வியடைந்தது.
# தென்னாபிரிக்கக் குடியரசு

## பெயரும் சொல்லியலும்

### செட்சு-ஆபிரிகான்ச்செ ரிபப்ளீக் (ZAR)

அரசியலமைப்பின்படி நாட்டின் பெயர் ** (தென்னாப்பிரிக்கக் குடியரசு அல்லது சுருக்கமாக *சார்* *ZAR*) ஆகும். வால் ஆற்றின் புறத்தேயுள்ளே பகுதியாதலால் (டிரான்சு) பெரும்பாலானோர் *சார் டிரான்சுவால்*, என்றும் அழைத்தனர். குறிப்பாக "டிரான்சுவால்" என்ற பெயர் பின்னர் தென்னாபிரிக்கக் குடியரசு என்ற பெயரை ஏற்க மறுத்த பிரித்தானியராலும் பலமுறை பயன்படுத்தப்பட்டது. ஆகத்து 3, 1881ஆம் ஆண்டு பிரிடோரியா வழக்காற்றின்படி 'டிரான்சுவால் ஆட்பகுதி' எனக் குறிப்பிடப்படும் டிரான்சுவாலின் எல்லைகளும் தென்னாப்பிரிக்கக் குடியரசின் எல்லைகளும் வெவ்வேறானவை என பிரித்தானியர் வலியுறுத்தினர். இருப்பினும், பிரித்தானியருக்கும் சார் நாட்டிற்கும் இடையேயான உடன்படிக்கை பெப்ரவரி 27, 1884 இலண்டன் வழக்காற்றில் பிரித்தானியா தனது நிலையை மாற்றிக்கொண்டு "தென்னாப்பிரிக்கக் குடியரசு" என்ற பெயரை பயன்படுத்தியது.
# தென்னாபிரிக்கக் குடியரசு

## பெயரும் சொல்லியலும்

### டிரான்சுவால்

தென்னாப்பிரிக்கக் குடியரசு என்ற பெயருக்கு மிகுந்த முக்கியத்துவம் இருந்தமையால் பிரித்தானியர் செப்டம்பர் 1, 1900இல் தென்னாப்பிரிக்கக் குடியரசின் பெயர் "டிரான்சுவால்" என மாற்றப்படவேண்டும் என்று சிறப்பு சாற்றறிக்கை வெளியிட்டது. இந்த சாற்றறிக்கை இரண்டாம் பூவர் போரின் போது தென்னாப்பிரிக்கக் குடியரசு தன்னாட்சியுடன் விளங்கிய நேரத்திலேயே வெளியிடப்பட்டது.  
மே 31, 1902இல் பிரித்தானிய அரசு, தென்னாப்பிரிக்கக் குடியரசு, ஆரஞ்சு விடுதலை இராச்சியத்திற்கும் இடையே *வெரீனிகிங் உடன்பாடு* கையொப்பமிடப்பட்டது; இதன்படி சார் பகுதி டிரான்சுவால் குடியேற்றம் என மாற்றப்பட்டது. பிரித்தானிய அரசின் குடியேற்றங்களை மேலாண்மை செய்ய மே 20, 1903இல் குடியேற்றங்களுக்கிடையான அவை நிறுவப்பட்டது. ஆ.தே.கா டிரான்சுவால் பகுதியை பிரித்து மையப்பகுதியை "கடெங்" என்று மறுபெயரிட்டபோது 1994இல் "டிரான்சுவால்" என்ற பெயர் இறுதியாக மாற்றப்பட்டது.
# படிமம்:Jaffnalibrary.jpg

யாழ்ப்பாணப் பொது நூலகம் மே 31 1981 இல் எரிக்கப்பட்டபின்னர்.
# படிமம்:Jaffnalibrary.jpg

## யாழ் பொது நூலகம் எரிப்பு, 1981 பற்றிய நியாயமான பயன்பாடு

1. it is a historically significant photo;
1. it is of much lower resolution than the original (copies made from it will be of very inferior quality)
1. the photo is only being used for informational purposes.
1. Its inclusion in the following article adds significantly to them because it shows the subject of the article and how the event depicted was very historically significant to the general public
--Kanags <sup>\பேச்சு</sup> 10:14, 30 மே 2008 (UTC)
# தென்னாபிரிக்க ஒன்றியம்

**தென்னாபிரிக்க ஒன்றியம்** (*Union of South Africa*) என்பது தற்போதைய தென்னாபிரிக்கக் குடியரசின் முன்னாளைய அமைப்பாகும். இவ்வொன்றியம் மே 31, 1910 இல் முன்னர் பிரித்தானியக் குடியேற்ற நாடுகளாயிருந்த கேப், நட்டால், டிரான்ஸ்வால், ஒரேஞ்சு தனி மாநிலம் ஆகியவற்றை இணைத்து இவ்வொன்றியத்தின் மாகாணங்களாக உருவாக்கப்பட்டது.  
இது முதலில் ஒரு தன்னாட்சி உரிமையுள்ள நாடாக (*dominion*) அமைக்கப்பட்டு பின்னர் பொதுநலவாயத்தில் இணைக்கப்பட்டது. இவ்வொன்றியம் மே 31, 1961 இல் கலைக்கப்பட்டு தென்னாபிரிக்கக் குடியரசு என்ற பெயரில் குடியரசானது.